gentaiscool/nusaparagraph_emot huggingface dataset:
Doso sing awak dhewe ulang-ulang terus kui doso sing angel dimaafke karo Gusti Allah. Mungkin, Gusti Allah bakal tetep ngekei ampunan neng awak dhewe, yen awak dhewe tenanan pengen berubah. Nanging yen awak dhewe ngelakoke doso lan diulang-ulang terus, opo kui tandane awak dhewe tenanan arep berubah dadi wong sing luwih apik. Iki isi didelok awak dhewe lagi ngedolanke Gusti Allah. Awak dhewe ngerti yen Allah bakal ngekei ampunan neng awak dhewe. Awak dhewe ora ngeroso wedi lan kuwatir meneh sak ben ngelanggar aturan-aturan agama. Yen pola pikire dhewe koyo ngono, awak dhewe ora bakal berubah. Allah uga ora bakal ngapurani awak dhewe yen awak dhewe ora ngaku wis ngeloakoke doso lan janji ora ngelanggar meneh.

Emotion: fear
Sing panik yen ono wong keno serangan panik kui dudu sing ngerasake nanging wong-wong neng sekitare. Wong sing keno serangan panik kui mung iso pasrah nerimo serangan panik kui. Dheweke ora iso ngelakoke akeh, mergo pikirane uga ora iso dijak mikir sing rasional meneh. Dadi sing panik kui cetho wong-wong neng sekitare. Dheweke delok wong sing keno serangan panik kui koyo lara, napase ono sing dadi cekak, ono sing awake dadi gete, lan gerakan sing ora wajar liyane. Sopo sing ora wedi yen delok koyo ngono. Ditambah meneh, awak dhewe sing deloki durung mesthi iso nemoke coro sing pas kanggo nenangke dheweke.

Emotion: fear
Misale awak dhewe lagi numpak montor, awak dhewe mungkin dietuti montor liyo sing duwe niat olo. Mungkin wae wonge kui arep ngebegal awak dhewe. Kui biasane kedadean pas tengah bengi, nanging ora nutup kemungkinan kui dilakoke pas awan-awan. Supoyo awak dhewe ora ngalami kedadean koyo ngono, ono beberapa hal sing iso awak dhewe lakoke. Sing kesiji, awak dhewe iso golek dalan sing rodo rame lan padet pas wis ngeroso ono sing ngetuti. Supoyo yen dheweke arap ngalakoke opo-opo ono saksine lan mungkin wae dheweke dadi luwih mikir-mikir mergo ora ono dalan kanggo mlayu. Sing keloro, awak dhewe iso mampir neng panggon umum sing rame.

Emotion: fear
Taun 2022 awal wingi, mungkin sekitaran sasi Maret. Aku karo adiku lagi perjalanan bali. Awak dhewe numpak montor seko kampus neng omahe dhewe. Pas kui kebetulan banget lagi udan. Pas arep cerak omah. Adiku delok ono ibu-ibu sing delosor neng dalan. Senadyan aku ora iso delok, nanging aku kerongu dhewek bengok sakdurunge tibo. Perkiraanku kui rem montor ibuke kui ora pakem utowo mungkin pakem nanging ngereme nganggo rem ngarep dadi luwih ora stabil. Opo meneh ku bar udan, mesthi dalane dadi lunyu banget. Pas kui, aku makin wedi yen numpak montor banter-banter pas udan lan aku mesthi ngecek kondisi rem montorku sakdurunge lunga.

Emotion: fear
Padha kaya LPDP, ning jenjang sak durunge kuwi ana beasiswa bidikmisi kanggo mahasiswa sing kurang mampu saka segi biaya. Beasiswa bidikmisi iki uga ngandelake nilai sekolah yen arep mlebu. Salah siji persiapane kuwi ana administrasi dokumen kaya dokumen pribadi kalebu akta, nilai rapor, lan dokumen keluarga. Kaping pindho, surat keterangan tidak mampu (SKTM) saka kelurahan. Yen bidikmisi tahap pertama biyasane ngumpulake foto omah lan ngumpulake tagihan banyu, listrik, lan tanggungan. Kanggo verifikasi, biyasane ana petugas khusus sing kunjungan ning omah calon peserta bidikmisi. Ana sesi wawancara karo wong tuwa lan calon penerima beasiswa. Bar kuwi, pengumuman beasiswa kuwi dibarengake penerimaan kampus. 

Emotion: happy
Awak dhewe ora entuk wedi yen arep nulungi wong sing kelelep, opo meneh wonge kui wong sing cerak karo awak dhewe lan utowo wong sing awak dhewe kenal. Yen awak dhewe ngerti iso renang kudune ora ono alesan kanggo awak dhewe ngeroso gamang. Yen misale, awak dhewe ora nulungi kui mengko awak dhewe ngeroso getun. Opo meneh ngerti yen akhire wong kui ora slamet utowo cidra sing parah banget. Awak dhewe ngerti yen awak dhewe iso ngehindari kui kabeh, nanging mergo wedi kui awak dhewe dadi ora gerak blas. Makane kui, ono wong sing kelelep kui kudu awak dhewe tulungi. Mungkin ora ono manfaate secara materiil, nanging atine dhewe bakal ngeroso lego iso nulungi wong liyo.

Emotion: fear
Ning dunya iki isih ana akeh harta karun sing durung ditemokake. Salah sijine yaiku perhiasan ning Sarkofagus Menkaure sing ana ning Mesir. Menkaure iki salah siji saka telu piramida Giza sing ana ning Mesir. Piramida iki dibangun kira-kira wis 4500 taun. Perwira militer Inggris, yaiku Howard Vyse, sempet njelajahi piramida iki taun 1838. Vyse nemu akeh harta karun kaya perhiasan lan sarkofagus sing ana ning Giza lan ngirim harta karun kuwi lewat kapal dagang Beatrice. Nanging kapal dagang kuwi kelem lan ilang pas ana ning perjalanan. Kamangka, peninggalan Menkaure iki kalebu dadi harta karun kuna sing lagi digoleki ning dunya. 

Emotion: surprise
Pas aku budal nang Suroboyo, aku numpak bis sing ancene ketepakan rodok rame tapi untunge aku oleh panggonan lunggo, nah ketepakan sing piggirku maeng iku wong wedok sing rodok ayu titik. Nah pas aku lunggo kono wong iku maeng nyopo "monggo mas". Nah aku yo bales "nggeh" mater suwung. Pas bise mlaku wonge maeng moro-moro ngentut nag direngekno asline yo kringe tapi pas iku aku epok-epok gowo headset ben wonge ora isin mergo entute maeng yo banget asline. Wong bocah SMA sing nang guriku ae kringi. Nah wonge sing ngentut maeng rodok mendelep raine pas tak delok teko kocone Hpku, yo aku ngerti nag deke maeng isin mergo entute maeng muni banget.

Emotion: shame
Wedi polahe sekarat iku wes ancene lumrah ambek wajar dirasakno nang uripe menungso. Soale sing jenenge sekarata iku mok ono rong kemungkinan sing bakal diadepi yoiku mati ambek urip. Tapi yo delok disek opo sing kiro-kiro dadekno sekarate wonge iku maeng. Nag ancene ono kemungkinan iso waras artine wong sing sekarat iku maeng kudu meloki anjurane dokter ben iso nang cepet waras. Nah wong sing sekarat mesti dianjurno sabar soale keadaane wong sing sekarat nag ora iso sabar mesti garai wong mentale wonge yo melok sekarat menisan. Nag ancene wonge iku mentale dikuatno terus, masio sekarat kemungkinan isek iso kuat. Iku nag ancene sekarate ono kemungkinan waras.

Emotion: fear
Roto-roto serangga iku isok urip nang ndi ae dan ndek kondisi karo situasi opo ae. Salah sijine iku nang omah sing wes kosongan. Awakmu coba gatekno deh, omah sing kosongan iku pasti maleh akeh seranggane. Mulai teko laba-laba sampe coro. Hal iku mergo serangga nang omah iku gak bakal onok sing ngusik. Mulai teko laba-laba sing tambah akeh dan nggawe jaring-jaring nang kono, gak bakal onok sing ngresikno. Terus omah iku sisan dadi tambah rusuh, tapi malah dadi panggon senengane coro. Rong hal iku sing marakno omah kosong iku muesti dadi panggone serangga. Tambah suwe omah iku kosong, tambah akeh serangga sing onok nang kono.

Emotion: disgusted
Ekspekasi sing terlalu adoh kui iso nyebabke serangan panik. Opo sing kedadean neg donyo nyoto lan opo sing ono neng bayangane dhewe kui ora gatuk. Sebenere yen kui kahanane koyo ngono wong paling mung ngerasake kuciwo. Kui sebenere tetep ono opo-opone nanging dampake ora koyo serangan panik sing luwih parah. Ekspektasi sing terlalu adoh kui gawe serangan panik nek wonge kui ngarep banget opo sing ono neng bayangke kedadean. Misal ono pasangan suami-istri. Sing lanang kui sayang banget karo bojone koyo dheweke ora iso urip nek ora ono bojone. Dheweke dadi mikir yen dheweke bakal utowo kepengin sedo disikan. Nanging yen misale bojone sing ora ono disikan, dheweke mesthi bakal ngerasake serangan panik.

Emotion: fear
Gawe awakmu sing wes terjun nang dunia kpop, pasti wes kenal banget ambek istilah fansite. Fansite iki uwong sing biasane ngefotoi artis senengane dan bakal disebar nang akun media sosiale. Dan nek awakmu niteni, ben foto iku pasti onok watermark e. Gunane watermark iku penanda kepemilikan. Hal iku ben gak onok wong liyo sing njupuk foto iku dan ngakoni nek foto iku karyane de’e. Biasane watermark iku gawe tulisan biasa. Tapi nek fansite iku wes njembek mergo fotone diakoni dadi nggone wong liyo, mereka bakal ngekeki watermark sak gede gadang cek gak angel diedit dan wong sing ngakoni iku isok kapok. Dadi gawe awakmu, ojok atek resek ngedit watermark e fansite lho rek.

Emotion: angry
Barang kui dudu hal sing mesthi awak dhewe kei pas ngekei hadiah kejutan. Barang kui termasuk panganan lan sak liyane kui emang dadi hal sing paling kerep dadi hadiah. Nanging, sebenere bentuke ora mesthi kui. Intine kui awak dhewe arep gawe seneng wong kui, dadi bentuk hadiahe kui opo wae ora masalah. Iso wae hadiah sing awak dhewe kei kui bentuke pengamaman. Misale, awak dhewe ngejak konco sing lagi ulang taun kui dolan-dolan bareng ke luar kota bareng konco-koncone sing liya. Mungkin, bagi dheweke, plesiran kui dadi hal sing arang dheweke rasake. Opo meneh iso ngerasake pengalaman kui bareng konco-koncone. Kui bakal marai dheweke tambah seneng.

Emotion: surprise
Pas acara KKN tahun 2015, bocah-bocah sak kelompok ambek aku ngejak gawe acara panggang ayam. Nah aku ambek koncoku sing bocah Lumajang iku tugase golek pitik nang pasar terus sing liyane iku nyiapno bumbuni ambek liyan-liyane. Nah pas tutuk pasar koncoku moro-moro nyirik-nyirik polahe ambune nang pasar iwak kan rodok mangkelno amise orambloko. Pas tak takoni, tibake bocahe iku ancene jijik ambek sing ambe amis-amis ngunuku. Tapi roto-roto kabeh wong iku mesti jijik nag ambu amis-amis ngunuku. Masio iku mok sedelok utowo ora masih. Tapi yo ono wae sing ora lapo-lapo koyok aku barang kan ora masalah, masio aku sing beteti iwake barang yo biasa ae.

Emotion: disgusted
Salah siji pengalaman sing paling menyenangkan nang uripku iku pas eroh salah siji idol trainee Korea sing wes tak dukung ket suwe bakal debut dadi idol. Jenenge Lee Keonhee, sing saiki wes dadi anggota boygroup Oneus. Pas aku eroh Keonhee bakal debut, aku bener-bener bahagia banget. Soale aku iling banget wes dukung de’e ket tahun 2017. Aku tau de’e teko acara survival show sing jenenge Produce 101 Season 2. Aku langsung jatuh cinta ambek kemampuan vokale sing apik banget. Sayange de’e kudu keeliminasi dan gak isok melbu final. Tapi mbasio ngono, aku tetep dukung de’e dan sek tetep ngikuti perkembangane de’e. Makane pas diumumno de’e bakal debut nang grup Oneus, aku seneng banget. Rasane iku kabeh penantianku terbayarkan penuh.

Emotion: happy
Institut Pertanian Bogor utowo biasa disingkat IPB iku salah siji Perguruan Tinggi sing lokasine onok nang Dramaga, Bogor, Jawa Barat. Mbiyene IPB iku Fakultas Pertanian nang Universitas Indonesia. Terus IPB diresmikno berdiri dewe pas tangal 1 September 1963. IPB nduwe moto “Inovasi Menginspirasi dalam Integritas". Nek moto boso Inggris e iku “Inspiring Innovation with Integrity”. Lembaga induk e IPB iku Kementrian Pendidikan, Kebudayaan, Riset, dan Teknologi.  Saat iki, Rektor IPB gawe periode 2017—2022 iku Prof. Dr. Arif Satria, S. P., M. Si. Nang kampus iki, onok sulas fakultas ambek siji sekolah pascasarjana. Warna sing dadi identitas kampus iki yaiku biru tuwo.

Emotion: happy
Akeh wong sing mikir nag konongan utang iku dadi perkoro sing ngisin-ngisini. Tapi nag jareku iku yo ora masalah masio iku konangan soale kan sing jenege urip iku ora ngerti kebutuhan ambek masalah sing bakal diadepi mangkane iku yo ora perkoro sing ngisine se, tapi iku wes dadi perkoro sing elek nang wong-wong padal asline yo ora masalah nag utang. Nah sing garai iku maeng dadi perkoro sing ngisino iku asline yo wong-wong dewe, ora perkoro utange. Tapi polahe wong sing duwe sifat gengsi ambek liyane maeng mangkane utang maelh dadi perkoro sing elek ambek ora perlu diwerohno wong liyo. Terus nag sampek konangan maleh dadi perkoro sing eleke megilan.

Emotion: shame
Perkoro urusan omah, aku sing paling telaten timbangane adiku. Aku isih lan iso masak. Asah-asah, nyapu, lan ngepel isih sregep aku. Wingi tau, aku karo ibuku kudu ngenteni eyangku sing lagi sakit neng Bogor. Adiku isih tetep neng Yogyakarta soale kudu dadi asisten kelas neng kampuse. Selama adiku ditinggal kui, dee ora bener-bener dhewekan. Adiku nginep neng omahe budhe lan pakde sing ono neng Lempuyanga. Senadyan ono wong sing iso ngebantu beres-beres omah, uripe adikun neng jero tanda kutip tetep wae berantakan. Budheku kui mergo isi sibuk lan perlu akeh istirahat dadi kerep ora masak. Pas budheku ora masak kui, adiku nrimo ngelih timbange masak dewe neng dapur. Kamare uga berantakan banget koyo kapal pecah. Adiku kui duwe kebiasaan nyebar-nyebar barang. Ruangan sak sempit koyo opo wae lan dudu pangone wae barang-barang dee kui mesthi kesebar. 

Emotion: sad
Rante motor kendo kui podo medenine karo rem sing ora pakem. Loro-lorone kui iso nyilake. Sing ciloko kui pengendara montore lan wong-wong sing ono neng salan liyane. Mbuh rante montor sing kendo lan rem ora pakem kui sebenere iso dicegah seko awal. Yen montor kui reme ora pakem utowo mulai keroso ora pakem koyo biasane, awak dhewe wis iso ngerasake. Yen rante montore kendo, awak dhewe iso krungu swara sing aneh seko ngisor montor dhewe pas lagi mlaku. Makin gedhe swarane kui makin parah kahanane. Nek misale swarane krungu cetho pas awak dhewe nganggo helm artine kui wis parah. Dadi yen wong iso keno kacilakaan mergo salah siji seko alesan kui ketok bodo banget.

Emotion: fear
Akeh wong-wong wedok sing saiki ngomong perkoro ketidakadilan sing dialami selama iki. Dheweke protes mergo dheweke ora dikei hak sing podo karo wong-wong lanang. Awak dhewe kudu gateke karo perkoro ketimpangan gender iki. Mergone, iki bakal pengaruh neng uripe awak dhewe. Sing kerep dikeluhke wong wedok kui dheweke ora entuk kesempatan kerjo sing podo. Yen perkoro iki wae, iso dadi podo antara wong wedok lan wong lanang. Yen misale, pasangan suami-istri kui cerai sing baisane dirugike kui sing wedok. Dheweke kudu ngurus dheweke dhewe lan anak-anake. Senadyan, yen kesempatan kerjo kui ora podo. Wong wedok sing wis dadi rondo kui mau bakal angel ngekei mangan kanggo kaluargane sing wis ora wutuh kui.

Emotion: angry
Sing jenenge telek iku mesti jemberi ambek jijiki mergo iku termasuk barang sing rusok sing ora pantes dipareki opo maneh dijemok, dadi yo wes lumrah ambek biasa nag ono wong sing petuk teleke kewan iku mesti jember ambek jijik. Masio iku wes kulino ngadepi tapi roso jijik nang wong sing kulino iku maeng yo tetep ae ono mergo iku wes dadi sifate alami menungso. Nah sing marakno roso jijik iku maeng ora mok telek tok, tapi ambune iku lo sing ora enake megilan mergo iku kan telek. Terus telek nag kenek wong barang tambah ora karoan mangkelnoe, soale sak liyane endut ambek angel ilangane ambune barang yo ora enake pol.

Emotion: disgusted
Salah siji bencana alam sing paling akeh kedaden nang tahun 2022 iku gempa bumi. Bahkan, nang panggon-panggon sing jarang onok gempa bumi ae isok kedaden. Nek wes ngono, awak dewe kudu eroh opo ae sing kudu dilakoni pas ngadepi bencana gempa bumi iki. Siji, berlindung nang ngisor meja. Tujuane ben awak gak kenek barang-barang sing podo logor mergo guncangan gempa. Loro, lindungi sira ambek pirang alat. Isok nganggo helm, bantal, utowo papan. Telu, jauhi gedung ambek tiang. Papat, ojok numpak Lift. Mending nganggo tangga darurat. Terakhir, jauhi laut. Gempa iku isok marakno gelombang tsunami, dadi mending nang panggon dataran sing luwe duwur.

Emotion: fear
Kabeh koncoku sing milih nerusno sekolah nang SMA swasta isok langsung lolos tanpa tes maneh soale SMP ku sing iki sek sak yayasan ambek SMA swastane. Dadi mek perlu daftar ambek tes psikologi, wes mari deh. Tapi mergo aku milih gawe melbu SMA negeri, dadi aku kudu tes tulis maneh. Aku pun mulai rajin nggarap latihan soal cek engkok isok lancar ngerjakno tes tulise. Pas hari tes e, syukur aku isok ngerjakno tes e tanpa halangan, dadi aku rodo lego mari nggarap tes e. Pengumuman e gak suwe, yaiku seminggu marine tes. Pas wes dino pengumuman, aku cepet-cepet buka web e gawe ndelok hasile. Eroh aku lolos tes dan resmi dadi murid SMA negeri, aku langsung jingkrak-jingkrak saking senenge.

Emotion: happy
Urip dhewean kui mesthi ora gampang. Nanging sinau, urip dhewe kui penting. Soale, gelem ora gelem, awak dhewe bakal nemu titik sing kudu urip dhewe. Wektune iso kapan wae, iso luwih cepet seko sing dibayangke. Urip dhewean kui ono keterampilan dhewe. Reresik omah kui ora iso disepeleke. Opo meneh yen awak dhewe duwe kesibukan. Awak dhewe kudu sinau bagi wektu, kapan kanggo kerjo lan kapan wektu sing diengo resik-resik. Coro resik-resik ben kabeh dilakoni secara efektif kui yo angel, piye carane reresik cepet nanging hasile tetep kinclong. Masak uga dadi keterampilan sing penting yen arep urip dhewe. Awak dhewe tetep ora mungkin tuku panganan terus neng jobo. Urip dhewean uga kudu duwe kemampuan piye carane ora gampang ngeroso bosen lan ngerti carane ngisi wektu selo.

Emotion: sad
Pelatihan PMR ning sekolah iki penting banget kanggo edukasi para siswa babagan bencana alam sing kemungkinan ana ning lingkungane kaya banjir, gempa, longsor, tsunami, lan uga sak panunggale. Para petugas PMR iki bisa nggawe kesepakatan pelatihan karo PMI lan uga BPBD kanggo kampanye babagan cara sing bisa dilakoni ben ora kena risiko bencana. Pihak sekolah iki uga kudune ngewenehi persetujuan amarga pelatihan siaga bencana iki bisa ngurangi rasa was-was uga trauma marang bencana alam, utamane kanggo sekolah sing cedhak gunung utawa laut lan duwe potensi luwih gedhe kena bencana alam. Sekolah uga bisa ngelakoni evaluasi marang titik evakuasi ning sekolah kanggo jaga-jaga. 

Emotion: fear
Sing jenenge serangga iku pirang-pirang jenise, contohne koyok semut, coro, walang, uler, ambek liyan-liyane maeng. Nah sing jenenge serangga iku mesti duwe kelompok-kelompok sing biasane mesti ngumpul. Tapi masio iku termasuk kewan sing cilik, tapi akeh ae wong sing nang delok kewan iki maeng iku mesti jember ambek jijike megilan. Nah perkor jijik iku maeng biasane ono salah siji perkoro sing ancene nemplek nang awake serangga meang akhire dadekno wong sing delok maeng ngeroso koyok ono barang sing paling dijemberi ambek paling di mangkeli. Mangkane yo ora salah nag ancene ono sing mangkel ambek jijik karo sing jenenge serangga maeng.

Emotion: disgusted
Akeh wong kang percoyo yen setan utawa dhemit iki ana. Nanging rasa wedi kuwi ya mung dadi salah siji wujud pikiran sing ora kekontrol lan ana ning kondisi gelombang sing kesel. Kanggo wong sing duwe rasa wedi marang sebangsa dhemit, ana cara kanggo ngindarake saka trauma utawa rasa wedi kuwi. Kaping pisan yaiku akeh sinau babagan agama lan keimanan ben bisa dirangkul karo rasa tenang lan adem ayem. Kaping pindho, yaiku nduwe sangu apalan ayat-ayat saka kitab suci sing dianut, misal kaya Al-quran utawa salam Maria. Kaping telu, kudu nduwe pikiran yen kabeh cerita babagan setan lan dhemit iki dudu cerita sing ana temenanan. 

Emotion: surprise
Maca buku kanggo anak kuwi kudune wis bisa dimulai saka umur 0 taun amarga bisa ngerangsang perkembangan saraf lan motorik alus. Ana buku-buku interaktif sing bisa narik anak ben gelem buka buku. Nanging, saiki akeh wong tuwa sing nukokake buku nanging ora ndelok umur bocah lan ora sesuai karo perkembangane. Kaya bayi sing lagi latihan motorik lan wis bisa nyekel barang sing ning sekitare, nanging karo ibune ditukokake buku sing bahane tipis lan cepet rusak. Kamangka, saiki yen arep nukokake buku kanggo anak, kudu ndelok umur lan kebutuhan ben ora nyesel lan anak cepet bosene karo buku kuwi. Amarga kuwi, saiki ayo luwih perhatian maneh karo literasi anak. 

Emotion: happy
Awak dhewe sering lali yen artis kui sejatine kui mung menungso biasa koyo awak dhewe iki. Dheweke iso wedi karo perkoro-perkoro sing awak dhewe anggep sepele. Misale koyo pelakon Iko Uwais. Dheweke kui dikenal kerep jedul neng film-film laga. Nanging sopo sing ngerti, yen dheweke kui wedi karo kerupuk. Ono uga artis sing wedi karo buah-buahan, koyo Desta. Artis sing kerep disadningke karo Vincent kui jebul wedi karo woh kates. Artis sing liyane sing wedi karo woh kui Raffi Ahmad. Artis sing disik duwe grup vokal Bukan Bintang Biasa iki jebul wedi karo rambutan. Artis Omesh uga duwe fobia sing unik. Dheweke kui wedi karo sego kotakan.

Emotion: fear
Ora nyangka yen aku bakalan diceluk karo rektor ing panggon kuliahku kanggo nrima penghargaan. Aku dadi salah siji mahasiswa sing duweni biji dhuwur lan apik yaiku 3.95. Nalika diceluk, atiku nggegirisi lan ndredeg amarga sing ndelok uga kurang luwih sewu wong. Aku maju kanthi lirih-lirih ning panggung lan nrima penghargaan iku kanthi mesem. Swara keplok-keplok uga nggema ana ing panggon iku nambahing dredeging atiku. Sawise mudun saka panggung, kabeh wong sing ana ing kursi padha nyalami aku lan ngaturake ndherek bingah marang prestasiku. Aku seneng banget lan iki dadi pengalaman sing ora bakal tak lalekke ana ing uripku. Iki uga dadi babagan sing bisa nggawe semangat belajarku kuwih gedhe maneh.

Emotion: happy
Jaman saiki tambah akeh maceme penyakit lan marai was-was. Salah sijine yaiku kista ovarium utawa kista sing ana ning rahim lan bisa mbahayakake kanggo wong wedok. Nanging penyakit iki marai bimbang amarga wedi, yen dioperasi rahime malah sing diangkat. Nyatane, operasi iki malah dianjurake sak durunge tambah gedhe amarga kista iki bisa ngembang dadi kanker lan pendarahan. Prosedur kango ngangkat kista iki uga ana prosedur laparoskopi lan ana laparotomi terbuka. Laparoskopi iki dilakoni yen kista iki ukurane isih cilik lan sekirane bisa cepet diangkat, laparatomi terbuka iki kanggo kista gedhe sing nimbulake kanker lan kudu diangkat amarga risikone luwih gedhe. 

Emotion: fear
Seneng polahe anak yoiku roso sing moro-moro teko polahe delok anak, roso sing dimaksud nag kene yaiku roso seneng sing muncul teko emosi sing apik. Roso sing nginiki asline apike megilan kanggo wong sing ngerasakno roso iki. Sing penting roso koyok ngeneki ora diumbar-umbar utowo dipamer-pamerno nang uwong liyo. Lah lapo kok iso dadi ora apik nag diumbar-umbar, soale roso ngunu iso ae maleh elek polahe sing jenenge anak isek jilik ono kalane nyenengno ono kalane yo ngenesno. Lah nek wes kadong roso seneng sing diumbar dadi roso seneng sing megilan iso dadekno roso mangkel sing mengilan barang. Dadi roso seneng sing nginiki wes ora perlu di umbar-umbar.

Emotion: happy
Plagiarisme iku penjiplakan utowo njupuk karangan, pendapat, utowo sing liyane teko wong liyo dan ndadekno seakan iku tekne dewe. Jenise plagiarisme iku onok akeh, salah sijine plagiarisme berdasarno aspek sing dicuri. Jenis iki onok macem-macem sisan. Siji, plagiat ide. Plagiat iki cenderung angel dikonangi soale sifate sing abstrak. Loro, plagiat kata demi kata. Plagiat iki ngutip karyane wong liyo secara kata ben kata tanpa nyebutno sumbere. Telu, plagiat sumber. Plagiat iki kedaden nek wong iku ngutip sebagian karyane wong liyo tanpa ngekeki referensi sumber karyane. Terakhir, plagiat kepengarangan. Plagiat iki dilakoni dengan cara nulis ulang karya tulis sing disusun ambek wong liyo dan didadekno tekne dewe.

Emotion: angry
Koncoku iku tau ngomong nang ngarepe bocah akeh nag klambiku ambune ora enake pol. Yo ancene isin se awitane gara-gara dienyek koyok ngunu, opo maneh nang ngarepe bocah akeh. Tapi akhire aku nganggep iku biasa ae dadi yo ora sepiro kepikiran ambek biasa wae dadine. Masio kadang aku yo isek rodok isin polahe iku. Tapi jarene koncoku sing bendinone lunggoh ambek aku iku ngomong, anggepen ae iku entut liwat engko lak ilang dewe ambune. Ket iku aku nag ono wong ngencek utowo ngisino aku wes ora tau tak anggep soale ancene wes biasa ngadepi ngunuku kat cilik. Terus ngunuku kan karek wonge mikir piye, nag wonge mikir iku perkoro sing ngisin-ngisine deke yo bakal isin temen.

Emotion: shame
Jaman saiki, nek kate check-in nang pesawat iku gak kudu nang Bandarane langsung, tapi isok dilakoni dewe lewat hp secara online. Istilah liyane iku web check-in. Web check-in iki dilakoni nang web resmi maskapai pesawat iku mau. Dan menurutku, web check-in iki penting banget nek awakmu pesen tikete teko online sisan. Hal iku soale ben awak dewe isok eroh perubahan jadwal sing gak disongko-songko dan iku gak tertera nang tikete. Teko pengalamanku dewe, aku kudune berangkat jam 1 awan. Tapi pas web check-in, aku dadi eroh nek onok perubahan jadwal keberangkatan dadi jam 8 isuk. Untung ae aku web check-in disik. Nek gak, awakku pasti bakal ketinggalan pesawat. Dadi gawe awakmu, ojok lali gawe web check-in sisan yo rek.

Emotion: surprise
Kentut kuwi proses alami sing ana ning awake menungsa. Pangaan sing mlebu ning lambung kuwi bakal dicerna lan lapisan njero lambung bakal ngasilake asam lambung. Banjur pankreas iki ngasilake bikarbonat sing marai asam lambung sisa panganan kuwi dadi luwih netral kamangka bisa dicerna ning usus. Proses iki ngasilake gas, apa maneh pas ning usus besar, sisa panganan iki bakal dicerna karo bakteri sing mecah protein lan uga ana tambahan-tambahan gas sing kudu digawa metu saka awak ben ora kembung. Proses pencernaan iki ngasilake karbon dioksida lan kabeh proses iki wajar. Kamangka, asal njaga sopan santun, ngentut kuwi normal lan ora usah isin.

Emotion: shame
WC utawa kakus sing mampet ning pom bensin iki dadi masalah sing gedhe apa maneh kuwi dadi salah siji fasilitas umum sing bisa diakses karo para pelanggan pom bensin. Sing marai ora nyaman yaiku pegawai pom bensin iki ora peduli karo karesikane jedhing. Kamangka, yen ana kasus kaya iki, aja panik lan ngerasa jijik uga trauma. Yen ana jedhing liyane, cukup nganggo jedhing pengganti kuwi mau lan nyiram kanthi resik ben ora ana sisa pembuangan. Aja mbuwang pembalut uga barang sing sekirane bisa mbumpeti kakus. Yen wis rampung, siram nganggo banyu sing akeh, banjur ngelaporake marang petugas pom bensin yen ana jedhing sing lagi mampet.

Emotion: disgusted
Aku pas muleh teko Jogja bengi-bengi, terus lewat daerah Alas Caruban mesi rodok kuwatir soale nag kono masio dalan gede ambek akeh trek gedi sing liwat, tapi nag mlaku bengi dewe terus ono montor alon-alon teko guri mesti wedi ambek kuwatir nag dibegal. Soale koncoku iku tau ditodong gaman teko ngguri pas mlaku bengi teko Suroboyo tapi lali nag endi. Mangkane aku nag mlaku bengi mesti gowo kunci sepeda sing gede soale gawe jogo- jogo nag ono opo-opo nang dalan koyok begal ambek koyok ngunuku jenise. Opo maneh saiki berita ngunuku yo mulai akeh maneh ket ono korona wingi. Yo iku asline kan polahe akeh wong kelangan penggawean akhire nekat koyok ngunu gawe nyukupi wetenge.

Emotion: fear
Gawe wong sing wes dadi kpopers, pasti gak asing ambek istilah sasaeng. Sasaeng iku dijupuk teko kata nang boso korea, sasaenghwal, sing artine kehidupan pribadi uwong. Nang konteks kpop, sasaeng iku sebutan gawe fans sing melebihi batas utowo terobsesi ambek idolane. Mereka iki gak bakal ragu gawe nganggu kehidupan pribadine artis iku mau. Tapi sing lucu, kadangan sasaeng iku sek dinormalisasikno karo fans teko Korea iku dewe. Mbasio talah mereka koar koar gawe ngelindungi artise teko sasaeng, tapi nek misal mereka entok foto utowo informasi teko sasaeng, mereka pasti bakal njaluk suwun nang sasaeng iku mau. Secara gak langsung, iku mau dadi tindakan menormalisasikno sasaeng.

Emotion: fear
Kadangan wong sing nduwe trauma iku isok kenek serangan panik kapan ae. Gawe awakmu sing kenek serangan panik dan situasine awakmu lagi dewean, onok cara gawe nenangno awak dewe. Siji, kenali tanda-tandane. Biasane dimulai teko jantung ndredeg, kemringet, sesek napas, awak gemeter, sampe mual. Loro, ojok sangkal nek awakmu lagi ngalami serangan panik. Awakmu kudu eroh nek awakmu lagi kenek, nek gak engkok efeke tambah nemen. Telu, atur napas sing bener. Tutup mripat, terus letakno tanganmu ndek antara udel karo bagian ngisor tulang rusuk. Tarik napas teko irung alon-alon, terus tokno udara teko mulut. Lakoni iku terus terusan sampe gejala sing awal mau mulai ilang dan awakmu mulai ngeroso tenang.

Emotion: sad
Mbarine ketemuan ambek koncoku nang Suroboyo, saiki wayahe aku balik moleh nang Gresik. Koyok biasa, aku milih moleh lewat dalan tol ben luwe cepet tutuk omah. Dalan tol lagi sepi sih, dadi aku isok nyetir mobil luwe banter ben ndang tutuk omah. Enak-enak nyetir, moro onok truk ngebel ping bolak balik. Biasane onok truk ngebel iku bakal tak jarno ae. Berhubung iki wes ngebel ping bolak balik, aku langsung mlipir dan ngekeki dalan gawe truk iku mau. Gak suwe, truk iku lewat dan mlaku buanter pol. Aku dadi iling jare bapakku, nek onok truk ngebel ping bolak balik koyok ngono iku tandane rem e blong dan awakmu kudu mere. Dan tepak ae, gak suwe truk iku mau nubruk pager nang pinggiran dalan tol. Aku sing gak gelem ikut campur langsung tancep gas ben isok langsung moleh. Tambah ndredeg atiku, tambah banter aku nyetir mobilku. Awakku wes kedewen, dan mending moleh ae ben kabehe aman.

Emotion: fear
Indonesia kui terdiri seko akeh suku lan agama, termasuk neng sekolaha. Sok-sok, ono salah siji suku lan agama kui sing dadi minoritas neng sekolahane. Murid-murid kui rentan banget dirundung utowo ngasingke awake seko pergaulan. Bentuk pengasingane kui werno-werno. Wong sing bedo dewe kui biasane ora dikancani karo sebagian besar konco-koncone. Pas pembagian tugas kelompok, dheweke biasane dadi sing paling akhir entuk jatah kelompok. Mergo ora akeh konco, wong sing bedo kui ora akeh kegiatan sekolahe. Dheweke mending langsung bali lan ngelakoke aktifitas sing dheweke senengi neng jobo sekolah. Sing paling parah, yen wong sing bedo kui tekan digarapi. Awak dhewe ora pengen kui terjadi. Wong sing dadi minoritas kui kudune ora nerimo perlakuan sing ora adil koyo ngono.

Emotion: angry
Pas preian semester nag kuliah, aku biasane dolan sepedahan ambek koncoku sing ancene rodok adoh, terus biasane mesti leren nang panggonan sing ono jedinge ambek ono jajanane mergo ben iso leyeh-leyeh. Nah pas iku leren nang salah sijine daerah perbatasan Jombang-Mojokerto. Nang kono ancene ono jedinge lengkap tapi pas aku mlebu jedinge ate nguyo tibake jedinge endute megilan, koyoke arang diresiki, nah nag kono iku maeng sing jenenge tegesan rokok pateng glenteng nang tekele jeding maeng, durung ambune sing ora karoan ambek pesinge pol. Terus banyune yo mok itir-itir, nah koncoku sing ero ngunuku langsung mengkirik ambek ngomong "cuaca, iki jeding opo jumbleng, kok ambune koyok ngene".

Emotion: disgusted
Hukub tabur tuai ning kabeh agama iki mesti ana nanging ya istilahe sing bedha. Hukum tabur tuai iki arane hukum karma, nanging akeh wong sing ngerteni yen tabur tuai kuwi mung padha-padha kanggo menungsa. Akeh wong sing paham yen awak dhewe terus tumindak apik marang wong liya lan kudu tumindak sing bener marah makhluk ciptaan Gusti liyane. Amarga kuwi, wong sing ana ning dunya iki kudi nduweni welas asih marang menungsa, kewan, tanduran, lan uga alam amarga kabeh perbuatan kuwi mesti ana ganjarane. Kamangka yen pengen urip kepenak ning dunya, awak dhewe kudu akeh tumindak apik lan ora oleh egois mikirake awake dhewe. 

Emotion: fear
Aku ora tau nonton sinetron ben bengi. Nanging ing sawijining dina, aku dijak ibuku nonton sinetron amarga aku ora bisa turu. Kaitane, aku males lan ora ngerti dalan critane. Nanging kok suwe-suwe aku melu mangkel ndelok wong lanang sing ana ning sinetron kuwi malah cidra marang bojone. Dekne selingkuh kanthi nduwe anak loro. Aku sing maune wegah nonton malah melu pegel pas sing lanang mlayu saka omah. Rasane kudu tak tapuk amarga kuwi padha wae karo kurang bersyukur. Amarga sinetron kuwi, aku bisa ngerti rasane ibu-ibu penonton sinetron iki kemangkelen yen ngomongake dalan critane sinetron. Kayane aku kudu mandheg nonton ben ora kena emosi. 

Emotion: angry
Akeh banget jenise demit sing onok dan dipercoyo ambek wong wong nang Indonesia. Salah sijine iku kuyang. Kuyang dewe iku folklor tentang siluman berwujud menungso ambek isi tubuh sing nemplek tanpa kulit ambek anggota badan. Biasane kuyang iki bakal ngayang gawe nggolek getihe bayek utowo getihe wong wedok sing mbari ngelahirno. Makhluk iki dikenale karo masyarakat Kalimantan. Kuyang iki diceritakno sebagai wong wedok sing nuntun ajaran ilmu hitam gawe nyapai kehidupan abadi. Pas awan, kuyang iku bakal ngelakoni rutinitas biasa dan nganggo jubah. Baru pas bengi, kuyang iki bakal ngayang gawe nggolek getih bayek utowo getih persalinan gawe disedot ben nambah kekuatan ilmune.

Emotion: fear
Lumantar seratan iki, aku kepengin ngajak kanca-kanca sing rumangsa susah atine merga ora sasap tembus ing Perguruan Tinggi Negeri kang wus banget dipenginake supaya padha padhang pikire. Ora mlebu PTN favorit kuwi udu ateges kowe dadi wong paling bodho apadene paling asor sadonya. Sebab, rezeki kuwi wus diatur lan dipantha-pantha dening Gusti kang kuwasa Cipta. Ora mlebu PTN favorit uga ora ateges masa depanmu bakal suram, lha delengen kae ana pira lulusan sarjana kang isih bingung anggone golek kerja? Mula yen kowe ditolak dening PTN favorit, luwih wicaksana yen kowe tansah konjuk sokur marang Gusti. Banjur menggalih, sapa ngerti rejekimu sekolah ing kedinasan banjur lulus langsung dadi PNS.

Emotion: sad
Nag delok wong sing gawe klambi kembar terus podo-podo ora kenal iku kok ngeroso lucu ambek guyokno. Nah perkoro iku maeng sing marakno wong sing gawe klambi kembar iku maelh isin, yo mergo polahe wong-wong dewe. Nah sing jenenge klambi kembar iku maeng yaiki klambi sing ancene podo ambek liyane emboh iku teko warnane, bentuke sampek motipe barang yo podo. Nah, asline sing garai isin maeng iku yo ora mergo klambine tapi panggonan ambek keadaan sing kadang marakno wong iku isin nag gawe klambi sing kembar ambek liyane maeng. Masio iku maeng ora disengojo tapi tetep wae nag akeh-akehe lingkungan iku mesti guyu ambek nganggep wong sing gawe iku koyok lucu-lucuan. 

Emotion: shame
Peternak kuwi ora oleh nduwe rasa jijik amarga kotoran kuwi pancen kerep dihasilake kewan. Ambune mesti ora enak lan mbuleng. Kaya contone yaiku ternak ayam. Kandang sing mumpuni lan uga pakan sing apik iki bisa ngindarake saka penyakit sing ana ning ayam kaya virus, bakteri, lan uga penyakit unggas liyane. Penyakit unggas iki bisa marai kerugian marang para peternak. Kamangka, sak liyane ngolah hasil lan nggawe kandhang sing apik lan uga mumpuni, sing kudu digatekake yaiku perkara pembuangan kotoran kanggo ngindari penyakit. Amarga kuwi, awak dhewe kudu dadi peternak sing cerdas lan nguwasai ilmu peternakan sak durunge mulai bisnis iki. 

Emotion: disgusted
Urip dadi wong minoritas iku abot. Kudu ngelakoni ibadah dewean, kudu bisa adaptasi ing tengah kelompok sing beda karo kene, lan liyane. Aku kaget amarga nalika aku mulih sekolah ndelok Ibuku muring-muring karo mbantingi barang sing ana omah. Jarene Ibuku mari diilokna karo tangga teparuh amarga agamane beda. Ana sjng ngomong Ibuku seneng mangan babi, nyembah patung, lan liyane. Aku melu mangkel pol amarga ya iku wis kebangeten. Aku ngomong ning Ibuku supaya aku diijini ngelabrak tangga iku mau nanging ora diijini. Jare Ibuku, ora papa muring-muring ning aja sampe ngerusak damaine kene nalika dadi tangga lan ora nganti ngerusak kerukunan umat beragama. 

Emotion: angry
Grupku sing ana ing Twitter saben dina rame. Ana sing mesti bahas samubarang sing lucu, ana sing bahas kedadean medeni, ana sing bahas rega barang sing sayah suwi sayah larang. Nanging dina iki rada beda. Grupku kaya kuburan saking sepine. Ora ana sing nyaut nalika ana sing takok. Balesane uga padha sithik lan gur singkat. Naliak ditelisik, tibakna ana salah siji anggota grup sing wis ngelarani atine anggota grup liyane. Dheweke ngomong sing ora-ora lan ngefitnah grupku iki ning ngarepe wong liya. Aku uga ora kaget yen wong sing ana ing grup iki padha sedih lan gela wis difitnah kaya ngono kui.

Emotion: sad
Sing diarani sedeh polahe pisah ambek konco mesti gelek kedaden nang endi-endi. Opo maneh nag wong iku maeng wes tau koncoan apik pirang-pirang tahun terus moro-moro koncone kudu ngaleh soale ono penggawean liyane sing marakno deke kudu pindah. Roso koyok ngeneiki asline iso garai wong duwe pikiran sing aneh-aneh ambek iso garai mentale wong maelh ora karuan. Mangkane nag duwe roso koyo ngene ojo dimbarno utowo digedek-gedekno soale ora apik kango kesehatan awak awit teko psikologi, mental, ambek pikirane wong iku maeng. Dadi nag dure roso koyok maeng nag iso ojo dibarno wae, tapi pikirane awak dewek kudu dilatih ben iso tetep anteng.

Emotion: sad
Pas jaman cilik, aku duwe kanca arane Bagas. Bagas iki omahe ana ning sebelah omahku. Wiwit TK aku wis sak sekolahan karo Bagas. Bapake Bagas iki salah siji pegawai perminyakan ning Papua lan mesti dinas ning luar jawa lan bali 3 wulan pisan. Banjur pas SD kelas 5, bapake Bagas dipindahke ning Kalimantan. Amarga Kalimantan ora adoh saka Jawa dibandingke Papua, Bagas lan keluwargane diutus pindang ning Kalimantan. Pas pidahan, aku lan kanca-kancaku dolan ning omahe Bagas lan pamitan sak durunge pindahan. Nanging saiki, aku ya ora tau nemu maneh kontak utawa alamat sosial mediane Bagas. Sesuk mben aku pengen banget ketemu karo Bagas lan cerita-cerita maneh kaya biyen. 

Emotion: sad
Pas aku kulia nang Suroboyo biyen gelek melek bengi ambek konco-konco soale ngerjakno tugas bareng ben cepet mari. Mari ngunu, koncoku sambat nag motone moro kadang blawur kadang ora. Terus tak jak nang klinik kampus terus diarani Moto Minus. Koncoku kaget soale iku kan durung nemen. Nah moto minus iku maeng penyakit sing motone iku ngalami keanehan ambek cinar sing mlebu nang moto ambek retina sing ono nang jero moto. Nah sing garai kedaden koyok maeng iku akeh perkorone salah sijine yoiku lingkungan uripe utowo carane owng iku maeng gunakno motone. Dadi nag pengen sehat motone oo sampek gunakno motone kanggo delok barang-barang sing sekirane iso nguwei dampak elek nang moto.

Emotion: surprise
Wong sing wedi pas ngelakoni kesalahan iku berarti wong iku maeng isek rodok apik atine. Nag jareku wong iku maeng ben ora duwe roso salah maneh yo kudu iso tanggung jawab ambek kesalahan sing wes dilakoni. Tapi saiki golek wong sing koyok ngunuku yo rodok angel soale wong sing kadong elek iku angel oleh ngakoni kesalahan sing dilakoni, opo maneh dikongkon tanggung jawab yo tambah angel. Aku tau ngomong nang koncoku sing tau keweden soale proposal sing digarab iku maeng salah. Terus akhire tak omongi nang awaku ngeroso iku salah, yo awakmu kudu dandani ambek jaluk sepuro soale iku tanggung jawabmu. Terus nag wes diwei kesempatan iku gelakno maneh.

Emotion: fear
Kabeh wong padha bingung yen ana kancane meh ulang taun. Bingung meh ngewenehi suprise utawa kejutan apa lan bingung-bingung liyane. Padahal kadang wong iku ora perlu sakjane diwenehi surprise sing mewah lan ngentekna dhuwit. Sing dibutuhna sakjane mung ucapan selamat ulang taun sing tulus teka ati wae wis nggarai seneng banget. Ora perlu kudu ngewenehi kado sing larang, ngejak mangan sing larang, lan ngesurprisei sing ngerepoti banget. Sejatine kado sing paling dibutuhake yaiku donga supaya wong sing ulang taun iki tansah seger waras lan bisa luwih apik tingkah lakune ing uripe. Ora lali didungakna supaya dheweke tansah rezekine lancar lan beja terus.

Emotion: surprise
Onok akeh pol jenis tes utowo ujian boso asing sing diadakno nang Indonesia, salah sijine iku JLPT. JLPT iku singkatan teko Japanese-Language Proficiency Test, utowo singkate tes boso Jepang. Ngelakoni JLPT iku penting gawe ngukur kemampuan boso Jepangmu. Soale hasil ujian JLPT iki isok gawe akeh kepentingan. Nek wes ngantongi sertifikat JLPT, awakmu bakal luwe gampang gawe melu pertukaran pelajar bahkan isok gawe menuhi syarat nek awakmu kerjo nang kantor sing berbasis nang Jepang. Mbasio kadang guduk dadi syarat wajib, nek awakmu nduwe sertifikat JLPT, awakmu dadi nduwe poin tambahan soale terverifikasi nduwe kemampuan dasar tentang boso Jepang iku mau.

Emotion: happy
Bocah-bocah sing isih sekolah lumrah banget sing polahe isih jail. Nanging seko polah-polah jail sing dilakoke dheweke, ono polah-polah jail yen ketaun kui marake isin. Polah jail sing marake isin sing kesiji kui pas bocah sekolahan kui nyontek. Nyontek kui ora mung isin sing dirasake, nanging awak dhewe iso keno nesu guru neng kelas. Mending yen awak dhewe nyontek terus bijine dadi apik, nek bijine tetep elek, isin sing dirasake dadi nambah meneh. Sing keloro kui pas bocah cilik kui delike barange koncone. Neng ketaun guru, awak dhewe uga ngerasake sing mirip koyo ketaun nyontek. Awak dhewe ngeroso isin lan wedi bakal diseneni.

Emotion: shame
Wong kui iso trauma yen tau dikuciwake wong. Pengalaman kui marake sedih tekan ora gampang dilaleke. Sangking kepikirane, tabiate dhewe iso dadi berubah. Tandane wong sing tau ngerake sedihe trauma kui salah sijine, dadi angel percoyo karo wong. Dee ora gampang percoyo kar omongan utowo janji-janji. Dee ngangep nek kui mung omangan sing kosong sing ora ono artine. Seko kui, dee dadi dhuwe lingkaran konconen sing cilik. Dee ora ngolehke akeh wong sing ngerti perkoro uripe. Dee butuh wektu sing luwih suwe kanggo nrimo wong. Dee uga luwih selektif pas kudu milih konco. Sing ketelu, wonge kui luwih angel diajak kerjo ning tim/kelompok mergo dee angel ngepercayake tanggung jawab neng konco kerjone.

Emotion: sad
Sak marine kuliah, aku langsung cepet-cepetan moleh sak durunge kenek macet. Saiki jam 3 sore, dan biasane puncak macete iku jam 4 sore. Aku nyetir mobil nang arah kosku. Buru ae metu teko area kampus, langsung mandek jegrek dan marai aku bingung. Biasane dalan iki sek sepi pas jam sak mene, lah kok saiki koyok ngene. Pas aku nggolek info, dadakno onok tabrakan truk sing nutup setengah dalan dewe. Gara-gara iku, dalan dadi dialihno dadi sak jalur dan kabehe podo ngantri gawe puter balik. Aku langsung misuh saking mangkele, tapi gak isok lapo-lapo soale wes kadung ndek tengah-tengah dalan gawe puter balik. Niat kate moleh awal, malah kenek macet.

Emotion: angry
Gak onok uwong sing kepingin ketinggalan kendaraan umum sing ditumpaki gawe lungo, salah sijine iku pesawat. Mungkin awak dewe wes berangkat ket awal, tapi onok ae sing marakno awak dewe dadi ketinggalan pesawat. Dadi nek awak dewe wes kadung ketinggalan pesawat, gak usah panik nek tiketmu bakal hangus. Soale onok cara ben duitmu isok dibalekno mbasio awakmu ketinggalan pesawat. Mbasio ngono, pengembalian dana iku gak bakal isok balik 100 persen sisan, tapi setidake onok sing balik kan. Carane iku laporan nang web resmi teko pesawat iku. Engkok maskapai bakal ngeproses pengembalian dana iku sesuai ambek ketentuan sing berlaku. Tapi nek jareku seh, koyok ngene iki ojok sampe kedaden maneh.

Emotion: surprise
Misale ono asu sing gong-gongi awak dhewe. Dheweke wis ketok cepak-cepak ameh ngoyak awak dhewe, sing kudu awak dhewe lakoke kui, dudu mlayu, nanging awak dhewe kudu nunjuke yen awak dhewe kui luwih kuat seko khewan kui. Asu ku gong-gong alesane dudu nesu karo awak dhewe utowo pengen ngusir awak dhewe. Sing sebenere dirasake asune kui, dheweke wedi karo menungso. Dhewek gong-gong kui kepengen ngusir awak dhewe seko wilayahe. Yen awak dhewe iso nunjuke sopo sing kuasa lan sopo sing luwih kuat, dheweke uga bakal meneng lan bakal manut karo awak dhewe. Mungkin ora manut sih, paling ora dheweke ora ngincim awak dhewe meneh.

Emotion: fear
Jaman mbiyen, wong-wong iku ngomong nek Jogja iku dadi kota sing aman teko kejahatan. Pas aku kuliah nang kono, aku isok ngomong nek iku mek omong kosong tok. Akehe klitih nang Jogja iku marakno tambah suwe Jogja wes gak aman maneh. Opo maneh jaman saiki, pelaku klitih iku tambah wani. Nyerange iku gak mek nang dalanan sepi, tapi nang dalanan gede sisan. Wes ngono, sing diserang iku gak mek arek sekolahan tok, tapi sopo ae, pokoke mereka isok nyerang wong iku mau. Nek koyok ngono, endi onok Jogja dadi kota sing aman? Sing onok ketar ketir ben dino, wedi ketemu karo pelaku klitih.

Emotion: fear
Diancim kui ora kudu nganggo lading utowo senjoto-senjoto sing landep. Ngancim kui uga iso kanggo omongan. Malah ngancim kanggo omongan utowo kata-kata kui luwih medeni timbangane ngacim nganggo senjoto. Yen ono wong diancim nganggo omongan kui, wonge bakal terus kepikiran soal ancimane. Misale, ono wong diancim yen dheweke ora ngelakoke opo sing dikon wong sing ngancim, aibe dheweke bakal disebar neng Internet. Iki uga anciman sing luwih manipulatif. Wong dadi nurut karo wong sing ngancim. Aku ora ngomong yen ngancim nganggo senjoto kui luwih apik, loro-loro ono ora ilok lan ora patut dilakoke sopo wae. Nanging aku mung arep ngandani yen inciman nganggo omongan kui luwih medeni.

Emotion: fear
Taun 2020 kanthi taun saiki, bahasan babagan investasi iki mulai akeh diomongake ning Indonesia. Akeh bocah enom sing sregep ndelok lan maca babagan investasi, saham, lan aplikasi panggon pasar saham. Investasi iki mulai rame amarga generasi enom iki wegah ngerasakake getun amarga ora duwe pensiunan lan celengan kanggo ngopeni keluwarga lan nguripi ing wektu sepuh. Kamangka kuwi, saiki ayo kudu luwih melek lan sinau babagan investasi amarga ekonomi ning dunya iki tambah maju lan cepet banget mutere. Awak dhewe kudu duwe cara sing pinter kanggo ngakali krisis lan ngumpulake celengan pribadi. Awak dewe uga aja nganthi getun pas wayah sepuh. 

Emotion: sad
Delok mukokan kui marake awak dhewe jijik. Yen awak dhewe gateke tenan, mukokan kui ono jenis-jenise. Mukokan kui iso awak dhewe bagi jenise seko akeh aspek. Seko teksture, ono mukokan sing bentuk cair. Mukokan sing jenis iki mirip karo banyu. Ono uga mukokan sing ono teksture. Teksture kui dihasile seko panganan sing dikunyahe ora bener utowo panganan sing luwih angel terurai neng lamung. Mukokan kui uga ono werno. Wernone kui ono sing dientoke seko panganan sing dipangan sak durunge. Misale, awak dhewe bar mangan buah naga sing akeh. Mukokan awak dhewe iso dadi werno abang. Nanging werno kui ono uga dihasilke mergo awak dhewe lara. Biasane kui werno mukokan sing jenis iki tergantu karo werno asam lambunge dhewe, ono sing wernone ijo lan ono sing kuning.

Emotion: disgusted
Salah mlebu toilet kui rasane pancen isin banget. Nanging sing paling isin kui, yen cah lanang mlebu neng toilet khusus wedhok. Yen misale wong wedhok mlebu toilet lanang kui, paling dheweke tok sing ngeroso isin. Sing lanange yo mesthi memaklumi lan ora bakal nesu. Sing masalah kui, yen wong lanang mlebu toilet wedhok. Sing lanang ora mung ngeroso isin, nanging sing lanang kui bakal keno amuk wong wedhok neng jerone. Wong-wong wedhok kui bakal bengok-bengok, soale awak dhewe kiro bakal ngelakoke hal sing ora-ora. Awak dhewe iso wae diantem rame-rame karo wong sing ono neng jero. Mumetlah yen wong lanang kui mlebu toilet wedhok.

Emotion: shame
Yen awake awak dhewe kui mambu, kui bakal ganggu wong liyo. Akeh wong sing neng sekitare dhewe bakal risih mergo ono ambu sing ora enak mlebu neng irunge. Awak dhewe uga dadi isin mergo kui. Supoyo awak dhewe ora patio mengganggu wong-wong, ono beberapa cara supoyo awak kui ora terlalu mambu. Sing kesiji, awak dhewe ora entuk lali nganggo deodoran. Sing keloro, awak dhewe kudu kerep salin kelambi yen awak dhewe wis ngeroso keringetan. Sing ketelu, awak dhewe kudu gowo parfum nek arep lungo-lungo. Sing kepapat, awak dhewe iso ngurangi gerakan sing ora perlu. Misale, yen awak dhewe ora kudu mlayu, awak dhewe ora sah melayu.

Emotion: shame
Awak dewe iku pasti gak onok sing seneng ambek keberadaan makhluk ghaib sing ngusik awak dewe. Wes marakno keganggu, terus gak tenang sisan rasane. Onok hal sing isok mbok lakoni gawe ngelindungi awakmu teko gangguan demit, yaiku ruqyah mandiri. Carane ruqyah mandiri iku guampang. Siji, awakmu nangkup tanganmu koyok nek kate dungo. Loro, moco surat-surat Al-Qur’an. Mulai teko ayat kursi, Al-Ikhlas ping telu, Al-Falaq ping telu, ambek An-Naas ping telu. Telu, lanjut moco dungo gawe wong tuwo ambek dungo kebaikan dunyo karo akhirat. Papat, sebul iku mau nang tanganmu. Limo, usapno iku nang kabeh awak. Lakoni iku ben kate turu.

Emotion: fear
Kanggo saben wong, gagal ing urip iku akeh banget maceme. Wiwit samubarang sing cilik nganti sing gedhe. Misale gagal kanggo ngerabi pacar sing wis disenengi banget, nganti mung gagal kanggo tuku tas sing limited edition. Nanging kabeh kegagalan iku pancen nggarai gela lan sedih banget. Supaya ora nganti gagal ing urip, ayo padha nggawe rencana sing apik sadurunge ngelakoni apa wae. Misal nalika kepengin banget mlebu ing universitas ya kudu sinau lan donga sing tenanan. Ora oleh mung ngimpi nanging ora dibarengi karo tindakan utawa usaha kanggo ngewujudake iku kabeh. Mula ayo padha usaha sing tenanan supaya ora gelek nemoni kegagalan ana ing urip.

Emotion: sad
Cilikanku kui aku kuru. Nanging, pas kelas 5 SD tekan 1 SMP utowo kelas 7 ku, aku dadi lemu banget. Saking lemune kui, aku ngasi napas wae rodo kangelan. Pas pelajaran olahraga, aku sing dadi paling alon. Opo meneh pas kelas 5. Pas kui, aku lagi pindah neng Yogyakarta. Mergo ora iso bosone, aku mung akeh meneng tok neng kelas. Aku dadi kerep dirundung pas kui. Sangking kerepe kui, aku nesu banget rasane. Nanging, mergo aku ngeroso dhewekan, aku ora iso ngopo-ngopo. Aku mung iso nangis pas lagi garapi neng sekolahan. Yen pas ngiling-ngiling kejadian kui neng omah, aku dadi bengak-bengok ora cetho.

Emotion: angry